# Josep Maria Ribas i Casas

Josep Maria Ribas i Casas (Barcelona, 1899 - Montornès del Vallès, 1959) fou un arquitecte català. Fill de Manuel Ribas i Perdigó i Carme Casas Güell. Es casà amb Carme Piera i Comas, d'aquest matrimoni va tenir quatre fills: Manuel, Carme, Montserrat i Antoni. Desenvolupà la seva obra dins d'un estil clàssic acadèmic: Palau de l'Agricultura (actual Ciutat del Teatre) i Pavelló de la Caixa de Pensions per a la Vellesa i d'Estalvis (actual Institut Cartogràfic de Catalunya) per a l'Exposició Internacional de Barcelona de 1929, en col·laboració amb Manuel Maria Mayol; Casa Viladomiu (1927); reforma del Banco Hispano-Colonial a la Rambla de Catalunya (1932); església parroquial (1942) i Casa del Comú (1950) de Vilassar de Mar. Des de 1931 fou secretari del Col·legi d'Arquitectes. També fou arquitecte municipal de Vilassar de Mar durant bona part de la primera meitat del segle xx.

## Obres
### Badalona

| Any | Nom | Ubicació | Descripció | Estat | Foto |
| 1923 | Conjunt de cases de la Riera d'en Folch | Av. Martí Pujol, 32-38 | És un conjunt de sis habitatges unifamiliars que van de banda a banda del carrer Ribas i Perdigó. Un d'ells ha estat desfigurat per introduir elements moderns, com una tribuna i una porta de garatge, trencant així la unitat del conjunt | Regular | |

### Barcelona

| Any | Nom | Ubicació | Descripció | Estat |
| c. 1929 | Palau de l'Agricultura | Passeig de Santa Madrona, 40-46 | Actual Ciutat del Teatre. Construït conjuntament amb l'arquitecte Manuel Maria Mayol i Ferrer. | Correcte |
| c.1929 | Pavelló de la Caixa de Pensions. | Parc de Montjuic | Actual seu de l'Institut Cartogràfic de Catalunya. Construït conjuntament amb l'arquitecte Manuel Maria Mayol i Ferrer. | Correcte |
| 1932 | Banc Hispano-colonial, reforma. | Rambla Catalunya, 11 | | ? |

### Vilassar de Mar

| Any | Nom | Ubicació | Descripció | Estat |
| 1927 | Can Viladomiu | Carrer Sant Pau, 10 | Casa neoclàssica de dos cossos. En destaquen les decoracions ceràmiques i les columnes del mateix material. | Correcte |
| 1939 | Temple parroquial de Sant Joan | Plaça de l'església, s.n. | Gran temple de tres naus que es podria qualificar de neorenaixentista. Conserva el campanar i la portalada de l'antic temple del segle xviii. | Molt bó |
| 1950 | Casa de la vila | Plaça de l'ajuntament, 6 | Edifici neoclàssic amb porxada i balcó. | Molt bó |
| 1954 | Cooperativa agrícola | Carrer Maria Vidal | Gran magatzem que fou construït per a allotjar la cambra agrària del poble. | Molt bó |
| 1956 | Cases barates | Carrer Manel Roca | Vuitanta cases en filera de planta i pis. | Molt bó |

## Referències

* ↑ Veure citació a la Biografia de Josep Ribas i Casas pag. 8 del document del CEV: "Miquel M. Mayol Ferrer (1899-1929) arquitecte d'estètica noucentista amb ressons arquitectònics de la Florència renaixentista i detalls decoratius de terracota que influencià amb el seu historicisme a Ribas i Casas".

## Bibliografia

* Serrano Méndez, Alexis. Crònica d'un rectorat : Joan Roig i Ramoneda rector de Sant Joan de Vilassar (1916-1957). Vilassar de Mar: Parròquia Sant Joan de Vilassar, 2006. ISBN 84-611-0509-5.
* Bas Macià, Damià. Història de l'església parroquial de Sant Joan de Vilassar de Mar. Vilassar de Mar: Parròquia Sant Joan de Vilassar, 1996.

## Enllaços externs

* Biografia de Josep Maria Ribas i Casas - Centre d'Estudis Vilassarencs